ประกาศกระทรวงการคลังประกาศกระทรวงการคลังเรื่อง การอนุญาตให้บริษัทเงินทุนหรือบริษัทเงินทุนหลักทรัพย์ประกอบธุรกิจหลักทรัพย์ประเภทกิจการการยืมและให้ยืมหลักทรัพย์และการขายชอร์ต----------- อาศัยอำนาจตามความในมาตรา๗ (๕) แห่งพระราชบัญญัติการประกอบธุรกิจเงินทุน ธุรกิจหลักทรัพย์ และธุรกิจเครดิตฟองซิเอร์ พ.ศ.๒๕๒๒ และมาตรา ๒๐ (๖) วรรคหนึ่ง แห่งพระราชบัญญัติการประกอบธุรกิจเงินทุน ธุรกิจหลักทรัพย์และธุรกิจเครดิตฟองซิเอร์ พ.ศ. ๒๕๒๒ซึ่งแก้ไขเพิ่มเติมโดยพระราชกำหนดแก้ไขเพิ่มเติมพระราชบัญญัติการประกอบธุรกิจเงินทุน ธุรกิจหลักทรัพย์ และธุรกิจเครดิตฟองซิเอร์พ.ศ. ๒๕๒๒ (ฉบับที่ ๒) พ.ศ. ๒๕๒๘ รัฐมนตรีว่าการกระทรวงการคลังออกประกาศ ดังต่อไปนี้ ข้อ๑ ให้ยกเลิกประกาศกระทรวงการคลังเรื่อง การอนุญาตให้บริษัทเงินทุนหรือบริษัทเงินทุนหลักทรัพย์ประกอบธุรกิจหลักทรัพย์ประเภทกิจการการยืมและให้ยืมหลักทรัพย์กรณีเป็นตัวแทนหรือนายหน้า ลงวันที่ ๑๒ เมษายน ๒๕๔๒ ข้อ๒ให้กิจการดังต่อไปนี้เป็นกิจการอื่นที่อนุญาตให้บริษัทเงินทุนหรือบริษัทเงินทุนหลักทรัพย์ประกอบได้ (๑) ธุรกิจหลักทรัพย์ประเภทกิจการการยืมและให้ยืมหลักทรัพย์กรณีเป็นตัวแทนหรือนายหน้า (๒)ธุรกิจหลักทรัพย์ประเภทกิจการการยืมและให้ยืมหลักทรัพย์เฉพาะตราสารแห่งหนี้ในฐานะเป็นคู่สัญญากับผู้ยืมหรือผู้ให้ยืม (๓) การให้ยืมหลักทรัพย์เฉพาะตราสารแห่งหนี้ โดยเป็นคู่สัญญากับผู้ที่ได้รับใบอนุญาตประกอบธุรกิจหลักทรัพย์ประเภทกิจการการยืมและให้ยืมหลักทรัพย์ตามกฎหมายว่าด้วยหลักทรัพย์และตลาดหลักทรัพย์หรือกับศูนย์รับฝากหลักทรัพย์ (๔) การขายหลักทรัพย์ที่ต้องยืมหลักทรัพย์มาเพื่อการส่งมอบ (การขายชอร์ต) เฉพาะตราสารแห่งหนี้ ข้อ๓ บริษัทเงินทุนหรือบริษัทเงินทุนหลักทรัพย์ที่ประสงค์จะประกอบกิจการตามข้อ ๒ต้องเป็นบริษัทเงินทุนหรือบริษัทเงินทุนหลักทรัพย์ที่มีอัตราส่วนเงินกองทุนต่อสินทรัพย์และภาระผูกพันที่ไม่ต่ำกว่าเกณฑ์ที่ธนาคารแห่งประเทศไทยกำหนดณ วันที่เริ่มประกอบกิจการ ข้อ๔ ในการประกอบกิจการตามข้อ ๒ (๒) และ(๓) บริษัทเงินทุนหรือบริษัทเงินทุนหลักทรัพย์ต้องปฏิบัติตามเงื่อนไข ดังต่อไปนี้ ๔.๑บริษัทเงินทุนหรือบริษัทเงินทุนหลักทรัพย์จะทำการยืมและให้ยืมหลักทรัพย์ ได้เฉพาะกับคู่สัญญาที่เป็นสถาบันเท่านั้นซึ่งได้แก่ (๑)ธนาคารแห่งประเทศไทย (๒)กองทุนเพื่อการฟื้นฟูและพัฒนาระบบสถาบันการเงิน (๓)ธนาคารเพื่อการส่งออกและนำเข้าแห่งประเทศไทย (๔)บรรษัทเงินทุนอุตสาหกรรมแห่งประเทศไทย (๕)ธนาคารพาณิชย์ (๖)บริษัทเงินทุน (๗)บริษัทหลักทรัพย์ (๘) บริษัทประกันชีวิต (๙)สถาบันการเงินต่างประเทศที่กระทำเพื่อประโยชน์ของตนเองหรือในฐานะตัวแทนของบุคคลอื่นที่ไม่มีภูมิลำเนาในประเทศไทย (๑๐)กองทุนรวม (๑๑)กองทุนสำรองเลี้ยงชีพ (๑๒)กองทุนส่วนบุคคล (๑๓)กองทุนบำเหน็จบำนาญ (๑๔)สถาบันการเงินที่มีกฎหมายจัดตั้งขึ้นโดยเฉพาะและได้รับใบอนุญาตประกอบธุรกิจหลักทรัพย์ประเภทกิจการการยืมและให้ยืมหลักทรัพย์ (๑๕)นิติบุคคลอื่นที่ธนาคารแห่งประเทศไทยให้ความเห็นชอบ ๔.๒จำนวนเงินหรือมูลค่าของหลักทรัพย์ที่บริษัทเงินทุนหรือบริษัทเงินทุนหลักทรัพย์ให้ยืมกับคู่สัญญารายใดรายหนึ่งเมื่อรวมกับจำนวนเงินที่บริษัทเงินทุนหรือบริษัทเงินทุนหลักทรัพย์ให้กู้ยืมแก่หรือลงทุนในกิจการของคู่สัญญารายนั้นต้องไม่เกินร้อยละ ๒๕ ของเงินกองทุนชั้นที่ ๑ และเมื่อรวมกับจำนวนเงินที่ก่อภาระผูกพันใดๆ ต้องไม่เกินร้อยละ ๓๕ ของเงินกองทุนชั้นที่ ๑ของบริษัทเงินทุนหรือบริษัทเงินทุนหลักทรัพย์ ในการคำนวณเงินหรือมูลค่าของหลักทรัพย์รวมกับจำนวนเงินที่บริษัทเงินทุนหรือบริษัทเงินทุนหลักทรัพย์ให้กู้ยืม หรือลงทุนหรือก่อภาระผูกพันข้างต้นให้ปฏิบัติตามข้อกำหนดของธนาคารแห่งประเทศไทยในเรื่องการกำหนดอัตราส่วนการให้กู้ยืมเงิน หรือลงทุน หรือก่อภาระผูกพันหรือจ่ายเงินตามภาระผูกพันเพื่อบุคคลหนึ่งบุคคลใดกับเงินกองทุนของบริษัทเงินทุนโดยอนุโลมและนอกเหนือจากข้อปฏิบัติตามข้อกำหนดข้างต้นแล้ว ในกรณีการให้ยืมหลักทรัพย์โดยมีเงินสดวางเป็นหลักประกันให้ได้รับยกเว้นไม่ต้องนับรวมมูลค่าหลักทรัพย์ที่ให้ยืมในส่วนที่มีเงินสดวางเป็นประกันในการคำนวณจำนวนเงินดังกล่าว ข้อ๕บริษัทเงินทุนหรือบริษัทเงินทุนหลักทรัพย์ต้องปฏิบัติตามหลักเกณฑ์ในเรื่องเกี่ยวกับวิธีการทำธุรกรรม ระบบการควบคุมภายในการจัดทำแบบรายงานรวมทั้งข้อปฏิบัติหรือเงื่อนไขอื่น ๆ ที่ธนาคารแห่งประเทศไทยกำหนด ข้อ๖ให้บริษัทเงินทุนหรือบริษัทเงินทุนหลักทรัพย์ที่ประสงค์จะประกอบกิจการตามข้อ ๒ แจ้งวันที่จะเริ่มเปิดดำเนินกิจการและส่งแผนงานรองรับการประกอบกิจการต่อธนาคารแห่งประเทศไทย อย่างน้อย ๓๐ วันก่อนเริ่มเปิดดำเนินกิจการ ทั้งนี้ แผนงานดังกล่าวต้องได้รับอนุมัติจากคณะกรรมการของบริษัทและต้องมีสาระสำคัญอย่างน้อย ดังต่อไปนี้ (๑)นโยบายและระเบียบปฏิบัติในการประกอบธุรกิจ (๒)นโยบายการวิเคราะห์ความน่าเชื่อถือ และการกำหนดวงเงินของคู่สัญญา (๓)ระเบียบ และวิธีการบริหารความเสี่ยงและระบบควบคุมภายใน ทั้งนี้หากธนาคารแห่งประเทศไทยมิได้มีข้อทักท้วงภายใน ๓๐ วัน นับจากวันที่ธนาคารแห่งประเทศไทยได้รับแผนงานดังกล่าวให้บริษัทเงินทุนหรือบริษัทเงินทุนหลักทรัพย์ดำเนินการประกอบกิจการดังกล่าวได้ ข้อ๗ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป ประกาศณ วันที่ ๒๐ พฤศจิกายน พ.ศ. ๒๕๔๓ ธารินทร์ นิมมานเหมินท์ รัฐมนตรีว่าการกระทรวงการคลัง[รก.๒๕๔๓/พ.๑๒๒ง/๕/๓๐ พฤศจิกายน ๒๕๔๓